**Et bilde som inneholder himmel, gress, utendørs, bilvei

Automatisk generert beskrivelse**

**INFOHEFTE BAKKELY BORETTSLAG 2025**

INNHOLDSFORTEGNELSE

1. Hvordan kontakte styret? ................................................................. s. 3

2. Forretningsfører................................................................................. s. 4

3. Vaktmester......................................................................................... s. 4

4. Styremøter.......................................................................................... s. 5

5. Skader og akutte hendelser..................................................................s. 5

6. Viktige nødnummer.............................................................................s. 6

7. Om Bakkely Borettslag........................................................................s. 6

8. Bråk og støy.........................................................................................s. 7

9. Parkeringsplass/Garasje.......................................................................s. 8

10. Nøkler................................................................................................s. 9

11. Navneskilt..........................................................................................s. 9

12. Vaskeriene.........................................................................................s. 9

13. Bruk av Vipps...................................................................................s. 10

14. Sikkerhet...........................................................................................s. 10

15. Trappevask.......................................................................................s. 11

16. Antenner ..........................................................................................s. 11

17. Røyking............................................................................................s. 11

18. Søppel...............................................................................................s. 11

19. Grilling.............................................................................................s. 12

20. Solskjerming.....................................................................................s. 12

21. Banking og lufting av tepper.............................................................s. 12

22. Boder ................................................................................................s. 12

23. Oppbevaring av sykler og barnevogner i felles kjellerrom...............s. 13

24. Mating av fugler................................................................................s. 13

25. Fyrverkeri..........................................................................................s. 13

26. Elektrisk arbeid.................................................................................s. 14

27. Oppussing av bad/kjøkken................................................................s. 14

28. Innbygging av rør og kraner..............................................................s. 15

29. Hovedkraner......................................................................................s. 15

30. Generelt ansvar for arbeid.................................................................s. 15

31. Inneklima..........................................................................................s. 15

32. Vedlikehold av vinduer og balkongdør ...........................................s. 16

33. Husordensregler................................................................................s. 17

34. Ytre orden og fellesrom....................................................................s. 17

35. Indre orden........................................................................................s. 17

34. Hundehold.........................................................................................s. 18

35. Branninstruks....................................................................................s. 19

36. Tilbakemeldinger til styret................................................................s. 21

**HVORDAN KONTAKTE STYRET?**

|  |  |
| --- | --- |
| E-post | Bakkelyborettslag@outlook.ccom |
| Styretelefon | 93227509 |
| Nettside | www.bakkelyborettslag.no |

Vi ber om at alle beboere respekterer styrets telefontid, som er mandag til torsdag mellom kl. 18.00 og 21.00. Alle i styret jobber fulltid, og vi forventer at henvendelser utenom disse tidene kun skjer ved akutte hendelser, som brann eller større vannskader som ikke kan vente og som utgjør fare for bygningsmassen. Ved slike nødsituasjoner, kontaktes nødetatene først for å begrense skadene. Vaktmester er tilgjengelig på dagtid.

Før du tar kontakt, ber vi deg først sjekke informasjonsheftet og infotavlene for svar på spørsmål. Vi har gjort mye nyttig informasjon om borettslagets drift lett tilgjengelig for deg.

Klagesaker behandles kun skriftlig i styremøter. Alle klager må sendes til oss på e-post for behandling.

Sammensetningen av styret er oppført på infotavlen i hver oppgang. Vi trykker ikke lenger ut et årlig informasjonshefte, av hensyn til miljø og økonomi, med mindre det er større endringer. Den nyeste versjonen er alltid tilgjengelig på våre hjemmesider.

**FORRETNINGSFØRER**

Som følge av PHM Groups oppkjøp av Sefbo, vil de endre navn til PHM Forvaltning. Styrets hovedkontakt er eiendomsforvalter Yngve Abrahamsen. Beboere skal kontakte sentralbordet eller oppgitt e-postadressen for henvendelser.

|  |  |
| --- | --- |
| PHM Forvaltning AS |  |
| Sentralbord: | 67818800 |
| E-post: | Info@phmgroup.no |
| Nettside: | www.Phmforvaltning.no |
| Adresse: | Gamle Drammens vei 40, 1369 Stabekk |
| Organisasjonsnummer: | 977013017 |

**VAKTMESTER**  
Vaktmesteren er tilgjengelig mandag til fredag fra kl. 08.00 til 15.30. Hvis vaktmesteren ikke svarer, vennligst send en SMS med en kort beskrivelse av problemet, samt ditt navn og adresse. Ved akutte hendelser skal riktig nødetat eller håndverkertjeneste kontaktes umiddelbart.

Vaktmesterens ansvar dekker borettslagets fellesområder og driftsanlegg, og omfatter ikke andelseieres private leiligheter eller eiendeler. For mer informasjon, se vår nettside.

|  |  |
| --- | --- |
| Niklas Holten Østborg | 92462012 |
| E-post | Vaktmester@bakkelyborettslag.no |

**STYREMØTER**  
Styremøtene holdes den første tirsdagen i hver måned kl. 18.00 i kjelleren i Rødtvetveien 67. Saker som skal behandles på møtet, må sendes inn senest 10 dager før møtedato. Du kan legge et brev i styrets postkasse i Rødtvetveien 67 eller sende en e-post.

**Husk å merke henvendelsen med:**

- Navn, adresse og leilighetsnummer  
- Andelsnummer, telefonnummer og e-postadresse

Merk at styremøtene kun er for styremedlemmer. Ønsker du å møte oss personlig, kan du sende en forespørsel om dette på e-post.

**SKADER OG AKUTTE HENDELSER**  
Alle skader på borettslagets eiendom skal meldes til styret eller vaktmesteren så raskt som mulig. For enkel behandling, send bilder på e-post.

Eksempler på skader inkluderer vann-, brann- eller fuktskader som krever hjelp fra forsikringsselskapet. Skadedyr som rotter, mus, veggdyr og kakerlakker krever bistand fra skadedyrfirma. Meld slike hendelser umiddelbart for å begrense omfang av skade.

|  |  |
| --- | --- |
| Låsesmed -Access Lås og Nøkkel AS | 22820050 |
| Rørleggervakta (døgnåpen) | 23126550 |
| Elektriker – Lund Elektro Installasjon AS | 90124980 |
| Glassmester – Groruddalen Glassmesterverksted | 97677373 |
| TV og internett – T-We - Telenor | 81555520 |

For arbeid i egen leilighet står du selv ansvarlig for å dekke kostnadene.  
  
**VIKTIGE NØDNUMMERE**

|  |  |
| --- | --- |
| BRANN OG REDNING | 110 |
| POLITI | 112 |
| AMBULANSE | 113 |

**OM BAKKELY BORETTSLAG**  
Bakkely Borettslag består av 6 blokker med totalt 18 oppganger. Av disse er 16 lavblokker med 3–4 etasjer, mens Rødtvetveien 69/71 er vår eneste høyblokk. Tomten eies av Oslo kommune.

**Adresser som tilhører Bakkely Borettslag:**  
Kristian Bogneruds vei 2, 4, 6, 8  
Rødtvetveien 30, 32, 34 (nord for Rødtvetveien)  
Rødtvetveien 55, 57, 59, 61, 63, 65, 67, 69, 71 (sør for Rødtvetveien)

Styrerom og vaktmesterkontor finner du i kjelleren i Rødtvetveien 67 (se rød markering).   
  
**Postkasser:**  
**Styrets postkasse:** ved inngangen til Rødtvetveien 67, merket «P».  
**Vaktmesterens postkasse og garasjelagets postkasse:** endevegg i Rødtvetveien 69, merket «PP».

**Garasjer:** Borettslaget har fire garasjerekker med totalt 74 garasjer, samt to garasjer tilhørende Bakkely Borettslag, merket med «G».

### KART



## BRÅK OG STØY

Hvis du opplever støy eller uro som bryter med ordensreglene, ta først kontakt med vedkommende det gjelder. Dersom problemet vedvarer, kan du kontakte bomiljøvakten eller politiet. Ved gjentatte hendelser ber vi deg sende en skriftlig klage til styret via post eller e-post.

Securitas gjennomfører daglige sikkerhetsrunder i borettslaget og kan kontaktes hele døgnet. Du kan velge å være anonym når du ringer.

|  |  |
| --- | --- |
| Securitas / Bomiljøvakt | 22971070 |
| Politi | 02800 |

## PARKERINGSVAKT – P-Service AS

|  |  |
| --- | --- |
| Døgnåpen vakttelefon | 41255384 |
| For å klage på kontrollavgift Mandag – fredag kl. 09.00 til 15.00 | 21082880 |
| E-post | Post@pservice.no |

## BOMMER Bom foran Rødtvetveien 69/71 er åpen på hverdager fra 08.00-15.30. Ved andre tider brukes kort koster (20 kr). PARKERINGSPLASS/GARASJE

Parkeringsplass: Kontakt styret på e-post.

Garasje: Se fanen "Garasjelag" på bakkelyborettslag.no eller oppslag i inngangene.

Hver leilighet/andelseier kan disponere enten én garasjeplass eller én parkeringsplass. Spørsmål om garasje rettes til garasjelagets styreleder. Parkeringsplasser tildeles etter venteliste, og søknad skjer elektronisk via skjemaer på nettsiden. Plassen overtas ikke automatisk ved innflytting. Leie for parkeringsplass er 150 kr per måned, og plassen må sies opp skriftlig til parkeringsansvarlig med en oppsigelsestid på én måned.

Feilparkering: Forsøk først å kontakte eieren av bilen ved å søke opp registreringsnummeret. Ved gjentatte feilparkeringer, kontakt parkeringsansvarlig i styret.

El-billading: Lading av elbil er foreløpig ikke tillatt på borettslagets område eller fra vindu. Benytt i stedet kommunale ladestasjoner i nærområdet.

Midlertidig parkeringstillatelse: Ved behov for å parkere foran inngangspartiet (f.eks. ved flytting eller varelevering) i mer enn 10 minutter uten synlig aktivitet, må du på forhånd kontakte vaktmester eller parkeringsansvarlig for en midlertidig tillatelse. Parkeringsgebyrer utstedes uten varsel, og borettslaget refunderer ikke eventuelle bøter. Gjentatte overtredelser kan anses som brudd på husordensreglene og kan medføre borttauing på eiers regning.

NØKLER

Systemnøkkel (MA2357): Bestilles ved å sende e-post til styret og betales av andelseier via VIPPS. Nøkkelbrikke til oppgangene kan på samme måte (200 kr). Brikkene utleveres av vaktmester når de er klare. Uautorisert bruk av kopierte nøkler kan føre til krav om bytte av låskasse, for andelseiers regning. Vi anbefaler bruk av nøkkelbrikke for å redusere slitasje på låskassene.

Vedlikehold og bytte av nøkler og låskasser til privat inngangsdør, boder og postkasser er andelseiers ansvar.

NAVNESKILT

Beboere må sørge for at postkasse, ringetablå og inngangsdør har oppdatert navneskilt. Ved endringer på ringetablå eller feil på anlegget, send SMS til vaktmester. Skilt til postkasse og egen dør bestilles av beboer, for eksempel hos Posten.

VASKERIENE

Vasketidene finner du på oppslag i vaskeriene. Vennligst overhold tidene, og flytt låsen til "parkeringsfeltet" når du ikke har planlagt neste vask.

Du betaler for vask i vaskeriet med bruk av bankkort.

Feil og vedlikehold: Ved feil på maskiner, kontakt vaktmester så snart som mulig. Ved feil som oppstår i helgen, vil reparasjon først skje påfølgende mandag.   
For ny nøkkelkloss, ta kontakt med styret på epost. Trenger du nøkkelhjelp, kontakt vaktmester.

Vaskeriorden:

- Rens lofilteret i tørketrommelen etter bruk og tørk over alle overflater.

- Store gjenstander som tepper skal ikke vaskes eller tørkes i fellesvaskeriet. Bruk renseri eller tepperensmaskin til slike gjenstander.  
  
BRUK AV VIPPS

Beboere kan betale med VIPPS til Bakkely Borettslag (#83343) for ulike tjenester. Slik gjør du:

1. Velg det aktuelle beløpet i VIPPS og marker hva betalingen gjelder.

2. Send styret en epost med hva beløpet gjelder (f.eks systemnøkkel, tag osv.), samt ditt navn, adresse, leilighetsnummer og eventuelt mottakers navn om du betaler for en annen beboer.

SIKKERHET

Brannsikkerhet: Sjekk jevnlig at brannslukningsutstyr og røykvarslere i leiligheten er i orden. Borettslaget organiserer en årlig kontroll av brannslukkere, og beboere må sette ut slukkeren sin for inspeksjon. Styret mer innstendig om varsomhet ved bruk av åpne flammer.

Balkonger: Bruk balkongen kun til det den er beregnet for. Den skal ikke brukes som lager, og balkonger med redningsstige for andre leiligheter må holde stigen fri.

Fellesområder: Hold fellesområder fri for hindringer og sjekk oppslag om brannvernrunder. Styret fraråder bruk av åpne flammer innendørs.

TRAPPEVASK

Renhold PHM Norge AS vasker trappeoppgangene hver torsdag. I lavblokkene må beboerne fjerne dørmatter på vaskedagen. I høyblokken vasker beboerne selv de indre gangene – vi anbefaler å lage en vasketabell for oppgangen.

Har du klager på trappevasken, send en skriftlig klage med bilde til styrets e-post eller legg klagen i styrets postkasse.

ANTENNER

Fastmontering av parabolantenner på balkongen er ikke tillatt. Utstyr på balkongene skal ikke være til sjenanse for naboer. Vær oppmerksom på at eventuelle fuktskader som skyldes åpne vinduer for signalforbedring, er beboers ansvar.

RØYKING

Det er forbudt å røyke i alle innendørs fellesarealer, inkludert balkonger, vaskerier, bodområder, trappeoppganger og heiser. Sneiper skal ikke kastes ut av vinduer eller balkonger på grunn av brannfare og forsøpling. Vennligst vis hensyn til naboene og unngå røyking i nærheten av oppganger og vinduer.

SØPPEL

Kun husholdningsavfall skal kastes i avfallsdunkene, og all kildesortering skal følges. Lilla poser for plast og grønne poser for matavfall er tilgjengelig på nærmeste dagligvarebutikk. Hvis dunkene er fulle, ta med avfallet tilbake eller bruk en annen dunk.

Spesialavfall: Glass og metall leveres ved Kalbakken T-bane, KIWI eller MENY. Tekstiler kan leveres ved MENY.

Større avfall: Maling, hvitevarer og møbler leveres til Haraldrud gjenbruksstasjon (gratis via appen Oslonøkkelen) eller andre gjenbruksstasjoner.

Søppelsekker: Bruk av Isekk eller lignende er tillatt, men de må plasseres minst 5 meter fra bygningen og tømmes snarest på grunn av brannfare.

GRILLING

Kun elektrisk grill er tillatt på balkongen. Kull- og gassgrill er forbudt på grunn av brannfare. På fellesområdene er bruk av engangsgriller ikke tillatt. Vennligst vis hensyn til naboer og rydd opp etter deg når du griller.

SOLSKJERMING

Rullegardiner på balkongene skal være hvite. Bakkely borettslag har en avtale med Grorud Persienner AS, som tilbyr 15 % rabatt og montering for 1700 kr på gardiner av typen Luxaflex 0261 med kjedetrekk. Kontakt post@grorudpersienner.no eller 22 25 86 86 for mer informasjon.

BANKING OG LUFTING AV TEPPER

Tepper og sengetøy må ikke bankes eller luftes over balkongrekkverk, i trappeløp eller oppganger. Bruk utendørs stativ i gårdsplassen for banking og lufting. Store tepper skal ikke vaskes i fellesvaskeriet – bruk et eksternt renseri.

BODER

Alle boder skal være merket med leilighetsnummer og adresse (RV for Rødtvetveien, KB for Kristian Bogneruds vei). På grunn av fare for skadedyr, må det ikke oppbevares mat i bodene.

### OPPBEVARING AV SYKLER OG BARNEVOGNER I FELLES KJELLERROM

Alle sykler og barnevogner som oppbevares i felles kjellerrom, må merkes med:

* År (f.eks. 2023)
* Blokkadresse (kortversjon: KB=Kristian Bogneruds vei, RV=Rødtvetveien)
* Leilighetsnummer (som står på leilighetsdøren)
* Telefonnummer og etternavn

Eksempel: 2023 RV69 H0505 12345678 Olsen

Umerkede sykler kan bli fjernet uten varsel.

### MATING AV FUGLER Mating av fugler på borettslagets område er ikke tillatt, både for å unngå sjenerende støy og for å forhindre problemer med skadedyr som rotter og mus.

### FYRVERKERI Skyting av fyrverkeri på borettslagets område er strengt forbudt for å sikre trygghet og forhindre skader og brannfare.

### ELEKTRISK Utvidelse av elektriske kurser til leiligheten er søknadspliktig. Godkjent søknad fra styret må foreligge før arbeidet starter. Ved bytte av strømkrets til kjøkken/komfyr må komfyrvakt installeres.

### OPPUSSING AV BAD/KJØKKEN Alle større oppussingsprosjekter, spesielt på bad, rør og kjøkken, må meldes skriftlig til styret, med beskrivelse av planene. Ved rehabilitering av bad må våtromssertifisert rørlegger benyttes, og ferdigmelding leveres til styret. Våtromsnormen må følges.

* **Sluk:** Ved bytte av sluk må Proline Norge AS kontaktes (815 00 898). Kontakt er nødvendig for forsikringsdekning. Borettslaget dekker inntil 8000 kr for bytte av sluk, mot kvittering og dokumentasjon fra godkjent firma.  
  Dersom etasjeskille brytes, må Plan og Bygningsetaten ved Oslo Kommune godkjenneoppretting av nytt brannskille. Dette gjelder både ved bytte av sluk og andre brudd på branncellen.
* **Ventilasjon:** Kun naturlig avtrekk er tillatt på badet – mekanisk avtrekk er ikke tillatt.
* **Kullfiltervifte:** Kun kullfiltervifte er tillatt på kjøkkenet. Det er ikke lov å bore hull i vegg eller til ventilasjon for andre typer vifter. Gasskomfyr er ikke tillatt.
* **Vaskemaskin på kjøkken:** Hvis vaskemaskin installeres utenfor våtrom, er lekkasjestopper (aquaguard) påkrevd for å forebygge vannskade.
* **Bærevegger:** Bærevegger skal ikke røres eller fjernes.

### INNBYGGING AV RØR OG KRANER Det anbefales sterkt å ikke bygge inn felles gjennomgående rør. Alle må ha tilgjengelig stoppekran/hovedkran gjennom en inspeksjonsluke. Rehabilitering av rør vil trolig bli nødvendig en gang i fremtiden.

Det anbefales at radiatorer og tilhørende rør ikke bygges inn, for å unngå vannskade og varmetap.

### HOVEDKRANER Hovedkraner stenger for kaldt og varmt vann til leiligheten. Test dem jevnlig for å sikre at de fungerer, og steng stoppekraner når du reiser bort. Andelseier har ansvar for vedlikehold av stoppekran og øvrige installasjoner. Leiligheter uten hovedkran anbefales å installere slike. Beboer har ansvar for vedlikehold av stoppekran og øvrige installasjoner.

### GENERELT ANSVAR Andelseieren er ansvarlig for at alle regler følges ved arbeid i leiligheten, og at arbeidet utføres på en forskriftsmessig måte. Varsle naboer om støyende arbeider i god tid.

**INNEKLIMA**

Alle andelseiere må sørge for god lufting i leilighetene, både sommer og vinter. Med naturlig ventilasjon er det viktig å bytte ut luften jevnlig. Vi anbefaler at klaffventilene alltid står litt åpne, og at nye vinduer benyttes med åpne lufteventiler øverst. Brålufting gjennom balkongdør og vinduer, samt etter bruk av baderom, bidrar til å hindre fukt- og muggdannelse.

Alle leiligheter har både inn- og utgående ventiler. Inngående ventiler finnes vanligvis i oppholdsrom som kjøkken og stue, mens utgående ventiler er plassert på baderom og kjøkken. Tildekking av ventiler er ikke tillatt, og vi anbefaler luftespalte i baderomsdør. Lufting gjennom inngangsdør mot fellesareal er forbudt.

Hvis du opplever dugg, heksesot eller svartmugg på veggene, må du lufte oftere og grundigere. En luftavfukter kan være nyttig ved tørking av tøy eller matlaging. Sørg også for å unngå kondens eller dugg på vinduene, og vurder å bruke panelovn i oppholdsrom med vinduer for å sikre tilstrekkelig sirkulasjon.   
  
Installasjon av varmepumpe er ikke tillatt.

**VEDLIKEHOLD AV VINDUER OG BALKONGDØR**

Andelseiere er ansvarlige for vedlikehold av vinduer og dører. Skade på vinduer eller manglende vedlikehold er andelseiers ansvar.

**Vedlikeholdstips:**

* Beslag, tettelister og aluminiumsramme skal ikke overmales.
* Forebygg rust/misfarging ved å tørke av hengslene 1-2 ganger i året og smøre overflaten med Wurth HHS5000 eller tilsvarende.
* Bevegelige deler skal smøres årlig med olje.
* Aluminium-, treramme og glass vaskes jevnlig.
* Trerammen males på nytt ved behov (hakk eller skader) eller minimum hvert 3–7 år. Vinduer installert i 2020 har aluminiumsramme utvendig.
* Glideskinner smøres årlig med vaselin.

**HUSORDENSREGLER**

**NB!** Leieboeren er erstatningspliktig for enhver skade som oppstår som følge av overtredelse av husordensregler eller mangel på aktsomhet. Leietaker er også ansvarlig for at husordensreglene overholdes av husstanden, framleietaker eller andre personer som har tilgang til leiligheten (husleielovens §§ 20, 22). Erstatningsplikten gjelder også skader påført eiendommen av disse.

**YTRE ORDEN OG FELLESROM:**

1. Gårdsrom, vestibyler, trappeoppganger og felles kjellerrom må ikke forurenses eller brukes til oppbevaring av uvedkommende gjenstander, som kasser, barnevogner, sykler eller sportsutstyr. Barnevogner, sykler og sportsutstyr skal plasseres i egne rom i kjelleren.
2. Om sommeren må alle boder luftes godt. I vintermånedene må kjellervinduer og -dører holdes lukket for å unngå frost. Rom med vannledning og avløpsrør må holdes oppvarmet. Knuste vinduer i kjellerboder må snarest erstattes. Det er forbudt å oppbevare ting som kan være infisert med veggedyr, sopp eller råte. Bruk av levende lys eller fyrstikker er forbudt i kjeller og kott.
3. Ytterdører skal alltid holdes låst.
4. Uten skriftlig samtykke fra borettslaget er det forbudt å henge opp plakater, male vinduer eller vegger, eller sette opp skilter, automater, flaggstenger, fuglebrett, antenner osv.
5. Banking og lufting av tepper, møbler og sengetøy skal kun gjøres på gårdsplassen. Tøy skal ikke tørkes på åpne balkonger eller fra vinduer.
6. Fotballsparking og ballspill må ikke foregå på eiendommen. Leietakerne må verne om plener og andre anlegg.
7. Biler skal kun parkeres på anvist parkeringsplass.
8. Det er ikke tillatt å ha utekatter.

**Vaskeriene:**

* Vaskeriene skal kun brukes i oppsatte tider.
* Søndager og helligdager skal vaskeriene ikke benyttes.
* Etter bruk skal vaskeriene vaskes og ryddes.

**INDRE ORDEN:**

1. Leiligheten skal behandles med forsiktighet. Ved flytting og transport av møbler er leietakeren ansvarlig for eventuelle skader.
2. Mellom kl. 23.00 og 06.00 skal det være ro i leiligheten. Musikkøvelse er begrenset til 3 timer daglig. Musikk- og sangundervisning er ikke tillatt uten skriftlig samtykke.
3. Boring, hamring osv. er kun tillatt:
   1. Hverdager: kl. 08.00–21.00
   2. Lørdager: kl. 08.00–16.00
   3. Ikke tillatt på søndager og helligdager.
4. Søppel og skylling må ikke tømmes i toalett.
5. Vannkraner må stenges forsvarlig. Utette kraner må fikses umiddelbart av leietaker.
6. Andelseier plikter å økonomisere mest mulig med varmen og å holde forbruket av varmtvann på et rimelig nivå.
7. Det er forbudt å lufte gjennom entrédør.
8. Husordensregler gjelder også instrukser for behandling av teknisk utstyr som sentralvarmeanlegg, vaskemaskiner og fellesantenne.

**HUNDEHOLD**  
For å sikre et godt bomiljø må alle som ønsker hund søke skriftlig til styret og følge disse reglene. Brudd på reglement anses som brudd på eiers forpliktelser ovenfor borettslaget.

1. Naboer må kontaktes før søknad om hundehold sendes til styret for godkjenning.
2. Hunden må bære registreringsmerke/chip.
3. Innenfor borettslagets område skal hunden alltid føres i bånd.
4. Hunden skal luftes utenfor borettslaget.
5. Lufting av hund må ikke overlates til barn eller andre bekjente dersom eier ikke er sikker på at vedkommende har full kontroll over hunden.
6. Det er ikke tillatt å etterlate hunden alene hjemme eller på balkong dersom dette medfører bråk eller er til sjenanse for naboer på annen måte.
7. Hvis det kommer skriftlige berettigede klager på hundeholdet, kan styret kreve at hunden fjernes dersom ikke en ordning med klageren kan oppnås.
8. Ved “uhell” på borettslagets områder, pliktes det å fjerne ekskrementene straks.
9. Hver enkelt beboer er ansvarlig for å informere besøkende om gjeldende regler for hundehold i borettslaget.

**BRANNINNSTRUKS**  
Se branninstruks i hver oppgang og bli kjent med rømningsveier. Høyblokken må sørge for å ikke blokkere luke i balkonggulv der luke finnes – og samtidig ha nødstige klar.  
Under 8. etasje har samtlige luker blitt blokkert. Ved en eventuell nødsituasjon kan brannvesenet lage adgang gjennom lukene.

**VED BRANN**

**Varsle:**

* Varsle personer i umiddelbar fare.
* Ring 110. Oppgi adresse og etasje. Hold linja til du får annen beskjed.
* Meld fra dersom du vet om noen som er savnet.

**Redde:**

* Lukk dører og vinduer i leilighet og i oppgangen
* 2. Forlat bygningen og hjelp andre ut i sikkerhet
* 3. Bruk aldri heis ved brann.
* 4. Møt opp på avtalt møtested.

**Slokke**

* Hvis brannen er liten, forsøk å slokke.
* Ta ingen sjanser. Brannrøyk er svært farlig.
* Gå aldri ut i en oppgang som er røykfylt. Bli heller i på balkongen og gjør deg til kjenne til brannvesenet over telefon dersom det er røyk i oppgangen.

### TILBAKEMELDINGER TIL STYRET Styret ønsker tilbakemeldinger fra beboerne for å forbedre bomiljøet. Har du forslag eller ønsker å bidra med dugnadsarbeid? Send oss en e-post eller et brev til styrets postkasse.

### Med vennlig hilsen,

Styret i Bakkely Borettslag